





JAHAAN BAANI ATA KARDIEN 


Jahaan Baani Ataa kardein bhari Jannat hiba kardein 
Nabi M ukhtaar e kul hain jis ko jo chaahein ataa kardei ñ 


Jahaañ mañ un ki chalti hai wo dum meañ kya se kya kardañ 
Zameen ko Aasmaan kardein suraiya ka saraa kardeiñ 


Fazaa meiñ udne waale yuñ na itraayeiñ nida kardeiñ 
Wo jab chaaheiñ jise chaaheiñ usey farma rawaa kardeiñ 


M eri mushkil ko yuñ aasaañ mere M ushkil kusha kardeiñ 
Har ek mauje balaa ko mere Maula naakhuda kardeiñ 


Munawwar meri aañkhoñ ko mere Shamsud Duha kardeiñ 
Gamoñ ki dhoop meiňñ wo Saaya e Zulfe Dota kardein 


Ataa ho bekhudi mujhko khudi meri hawaa kardeiñ 
Mujhe yuñ apni ulfat meiñ mere maula fanaa kardeiñ 


Jahaan mein aam paigaam e shahe Ahmed Raza kardeiñ 
Palat kar peechhe dekheiñ phir se tajdeed e wafa kardeiñ 


Nabi se jo ho begaana usey dil se juda kardeiñ 
Pidar, M aadar, Biraadar, maalo jaan un par fida kardeiñ 


Kisi ko wo hañsaate haiñ kisi ko woh rulaate haiñ 
Wo yuñňñhi aazmaate haiñ wo ab to faisla kardeiñ 


Gil eTaiba mein mil jaaoon gulon meini mil kekhil jaaoon 
Hayaat e jaawedaani se mujhe yun aashna kardein 


Unhein manzoor hai jab tak ye daur e aazmaish hai 
Na chaahein to abhi wo khatm daure ibtila kardein 


Mujhekyafikr ho AKHTAR mere yaawar haini wo yaawar 
Balaaoñ ko jo meri khud Giraftaar-e-balaa kardeiñ 

















MUSTAFA E ZAATE YAKTA AAP HAIÑ 


Mustafa e Zaate yakta Aap haiñ 
Yak ne jisko yak banaaya Aap haiñ 


Aap jaisa koi ho sakta nahiñ 
Apni har khoobi meiñ tanha Aap haiñ 


Aabo gil meiñ noor ki pehli kiran 
Jaane Aadam Jaane Hawwa Aap haiñ 


La Makaañ tak jis ki phaili Raushni 
Wo Charaage Aalam Aara Aap haiñ 


Hai Namak jis ka khameer e husn mei ñ 
Wo Maleehe husn Aara Aap haiñ 


Naazish e Arsho waqaar e Arshiyaañ 
Saahibe qausain o adna Aap haiñ 


Aap ki Tal'at Khuda ka aaina 
Jis meiñ chamke H aq ka Jalwa Aap haiñ 


Aap ko Rab ne kiya apna Habeeb 
Saari khalqat ka Khulaasa Aap haiñ 


Aap ki khaatir banaaye do jahaañ 
Apni khaatir jo banaaya Aap haiñ 


Jaañ tui Jaanaañ Qaraare Jaañ tui 
Jaane Jaañ Jaane Maseeha Aap haiñ 


Aap se khud aap ka saail huñ maiñ 
Jaane Jaañ meri tamanna Aap haiñ 


Aap ki Tal'at ko dekha jaan di 
Qabr meiñ pahuñňcha to dekha Aap haiñ 


Bar Darat Aamad gadaa behre Sawaal 
Ho bhalaa AKHTAR ka daata Aap haiñ 














WAJ-HE NISHAAT E ZINDAGI 


Waj-he Nishaat e Zindagi Raahat e Jaañ tum hi to ho 
Rooh e rawaan e zindagi Jaan e Jahaañ tum hi to ho 


Tum jo na the to kuchh na tha Tum jo na ho to kuchh na ho 
Jaan e Jahaañ tum hi to ho Jaan e Jinaañ tum hi to ho 


Noor e Khuda ho sar basar Saaya se maa waraa bashar 
Saare jahaan pe magar Saaya kinaañ tum hi to ho 


Taaj e Waqaar e khaakiyaañ N aazish e Arsh o Arshiyaañ 
Fakhr e Zameen o Aasmaañ Fakhr e Zamaan tum hi to ho 


Kis se karooñ bayaan e gam Kaun suney fugaan e gam 
Paauñ kahaañ amaan e gam Amn o amaañ tum hi to ho 


Rooh e rawaan e zindagi Taab o tawaan e zindagi 
Amn o amaan e zindagi Shaahe shahaañ tum hi to ho 


Tum ho charag e zindagi Tum ho jahaañ ki raushni 
Mehr o mah o nujoom meiñ Jalwa kunaañ tum hi to ho 


Tum se jahaan e rang o bu Tum ho chaman ki aabru 
Jaan e bahaar e gulsitaañ Sarve chamaañ tum hi to ho 


Tum ho qawaam e zindagi Tum se hai zindagi bani 
Tum se kahe hai zindagi Rooh e rawaañ tum hi to ho 


Asle shajar meiñ ho tum hi Nakhl o samar meiñ ho tum hi 
Un meñ ayaañ tum hi to ho Un meiñ numaañ tum hi to ho 


Tum ho numood e awwalien Sham'e abad bhi ho tum hi 
Shaah e zaman yahaañ wahaañ Sikka nishaañ tum hi to ho 


AKHTAR ki hai majaal kya mehshar mañ sab haiñ du m bakhud 
Sab ki nazar tum hi pe hai Sab ki zubaañ tum hi to ho 

















DAAG E FURQAT ETAIBA 
Daag e Furqat e Taiba Qalb muzmahil jaata 
Kaash Gumbad e Khazra dekhne ko mil jaata 


Mera dum nikal jaata unke aastaane par 
Un ke aastaane ki khaak meiñ maiñ mil jaata 


Mere dil se dhul jaata daage Furqat e Taiba 
Taiba meiñ fanaa hokar taiba meiñ hi mil jaata 


Maut le ke aa jaati zindagi Madine meiñ 
Maut se galey mil kar zindagi meiñ mil jaata 


Khuld e zaar e Taiba ka is tarah safar hota 
Peechhe Peechhe sar jaata aage aage dil jaata 


Dil pe jab kiran padti un ke sabz gumbad ki 
Us ki sabz rangat se baag ban ke khil jaata 


Furqat e Madina ne wo diye mujhe sadme 
Koh par agar padte koh bhi to hil jaata 


Dil mera bichha hota un ki reh guz aaron mein 
Un ke naqshe paa se yuñ mil ke mustaqil jaata 


Dil pe wo qadam rakhte naqshe paa ye dil bantaa 
Ya to khaake paa ban kar paa se muttasil jaata 


Wo khiraam farmaate mere deeda o dil par 
Deeda maiñ fida kartaa sadqe mera dil jaata 


Chashme tar wahaañ behti dil ka mudd’aa kehti 
Aah ba adab rehti muñh mera sil jaata 


Dar pe dil jhuka hota izn paake phir badhta 
Har gunah yaad aata dil khajil khajil jaata 














Mere dil meiñ bas jaata jalwa zaar Taiba ka 
Daag e Furqat e Taiba phool ban ke khil jaata 


Un ke dar pe AKHTAR ki hasrateiñ huwiñ poori 
Saail e dare aqdas kaise munfa'il jaata 


TUM CHALO HUM CHALEIÑ 


Tum chalo hum chaleiñ sab madine chaleiñ 
Jaanib e Taiba sab ke safeene chaleiñ 


Maikasho! Aao Aao Madine chaleiñ 
Baada e Khuld ke jaam peene chaleiñ 


Jee gaye wo Madine meiñ jo mar gaye 
Aao hum bhi wahaañ mar ke jeene chaleiñ 


Taair e jaañ Madine ko jab ud chalaa 
Zindagi se kaha zindagi ne chaleiñ 


Raahe Taiba meiñ jab naatawaañ reh gaye 
Dil ko kheeñcha kaha be kali ne chaleiñ 


Khaake Taiba meiñ apni jaga ho gayi 
Khoob muzda sunaaya khushi ne chaleiñ 


Agley pichhle sabhi khuld meiñ chal diye 
Rozey mehshar kahaa jab Nabi ne chaleiñ 


Un ki shaane karam ki kashish dekhna 
Kaasa lekar kahaa khusrawi ne chaleiñ 


AKHTAR eKhasta bhi khuld meiñ chal diya 
Jab sadaa di usey murshidi ne chaleiñ 

















HAR NAZAR KAANPUTHEGI 


Har nazar kaañp uthegi mehshar ke din 
Khauf se har kaleja dahel jaayega 

Par ye naaz un ke bande ka dekheñge sab 

Thaam kar un ka daaman machal jaayega 


Mauj katra ke hum se chali jaayegi 
Rukh mukhaalif hawa ka badal jaayega 
Jab ishaara karenge wo Naam e Khuda 

Apna beda bhañwar se nikal jaayega 


Yun to jeeta huñ hukme Khuda se magar 
Mere dil ki hai unko yaqeenan khabar 
Haasil e zindagi hoga wo din mera 
Un ke qadmoñ pe jab dum nikal jaayega 


Rabbe Sallim wo farmaane wale miley 
Kyun sataatey haini aye dil tujhe waswasey 
Pul se guzrenge hum wajd karte huwe 
Kaun kehta hai paon phisal jaayega 


AKHTAR e khasta kyuñ itna be chain hai 
Tera Aaqa Shahenshaahe Kaunain hai 
Lau lagaa to sahi Shaahe Laulaak se 
Gam masarrat ke saañche meiñ dhal jaayega 


TALAATUM HAI YE KAISA 


Talaatum hai ye kaisa aañsuoñ ka deeda e tar meiñ 
Ye kaisi maujeiñ aayi haiñ tamanna ke samandar meiñ 


Hujoom e shauq kaisa intezaar e kuwe dilbar mei ñ 
Dil e shaida samaata kyuñ nahiñ ab pehlu o bar meiñ 


Tajassus karwateiñ kyuñ le raha hai qalb e muztar mei ñ 
M adina saamne hai bas abhi pahuñcha maiñ dum bhar meiñ 














Madine tak pahunch jaata kahaañ taaqat thi ye par mei ñ 
Ye Sarwar ka karam hai Hai jo bulbul baage Sarwar meiñ 


Jo tu aye taa'ire jaañ kaam leta kuchh bhi himmat se 
N azar ban kar pahunch jaate tajalli gaahe Sarwar mei ñ 


Na rakha mujh ko Taiba ki qafas meiñ is sitamgar ne 
Sitam kaisa huwa bulbul pe ye qaid e sitamgar meiñ 


Sitam se apne mit jaoge tum khud aye sitamgaaro 
Suno hum keh rahe haiñ be khatar daur e sitamgar meiñ 


Banaate jalwa gaahe naaz mere deeda o dil ko 
Kabhi rehte wo is ghar meiñ kabhi rehte wo is ghar meiñ 


Madine se raheiñ khud dur is ko rokne wale 
Madinemañ khud AKHTAR hai Madina chashme AKHTAR mañ 


BUL HAWAS SUN SEEM O ZARKI 


Bul hawas sun seem o zar ki bandagi achchhi nahiñ 
Un kedar ki bheek achchhi sarwari achchhi nahiñ 


Sarwari kya cheez hai Un ki gadaai ke huzoor 
Un kedar ki bheek achchhi sarwari achchhi nahiñ 


Un ki chaukhat choom kar khud keh rahi hai sarwari 
Un ke dar ki bheek achchhi sarwari adhchhi nahiñ 


Sarwari khud hai bhikaaran bandgaane shah ki 
Un ke dar ki bheek achchhi sarwari achchhi nahii 


Sarwari paakar bhi kehte haiñ gadaayaan e Huzoor 
Un ke dar ki bheek achchhi sarwari adhchhi nahiñ 


Taal KO kaasaa banaakar taajwar kehte haiñ yuñ 
Un ke dar ki bheek achchhi sarwari adhchhi nahiñ 


Mufti-e-A azam yakey az mardumaane Mustafa 
Is Raza e Mustafa se dushmani achchhi nahiñ 

















Hujjatul Islam Aye Haamid Raza Baba e Mann 
Tum ko bin dekhe hamaari zindagi achchhi nahiñ 


Khaak e Taiba ki talab meiñ khaak ho ye zindagi 
Khaak e Taiba achchhi apni zindagi adhchhi nahiñ 


Dasht e Taiba chhord kar maiñ sair ejannat ko chaluñ 
Rehne deeje shaikh ji diwaangi achchhi nahiñ 


Jo Junoon ekhuld mañ kawwoñ ko de baithe dharam 
Aise andhe Shaikh ji ki pairwi achchhi nahiñň 


Aql chaupaayoñ ko de baithe H akeem e Thaanvi 
Maiñ na kehta tha ke sohbat dev ki achchhi nahiñ 


Jo piya ko bhaaye AKHTAR wo suhaana raag hai 
Jis se na khush hoñ piya wo raagni achchhi nahiñ 


APNE DAR PEJO BULAAO TO 


BAHUTACHCHHA HO 


Apne dar pe jo bulaao to bahut achchha ho 
Meri bigdi jo banaao to bahut achchha ho 


Qaid e shaitaañ se chhurdaao to bahut achchha ho 
Mujh ko apna jo banaao to bahut achchha ho 


Gardish e daur ne paamaal kiya mujh ko Huzoor 
A pne qadmoñ meiñň sulaao to bahut achchha ho 


Y UD LO kehlaata hooñ banda maiñ tumhaara lekin 
Apna keh ke jo bulaao to bahut achchha ho 


Tum to murdoñ ko jilaa dete ho mere Aaqa 
Mere dil ko bhi jilaao to bahut achchha ho 


Jis ne sharminda kiya mehr o maho anjum ko 
Ek jhalak phir wo dikhaao to bahut achchha ho 














Ro chuka yuñ to maiñ auroñ ke liye khoob magar 
Apni ulfat meiñ rulaao to bahut achchha ho 


Yuñ na AKHTAR ko phiraao mere Maula dar dar 
Apni chaukhat pe bithaao to bahut achchha ho 


SAMBHALJA AYEDILEMUZTAR 


Sambhal ja aye dil e muztar Madina aane wala hai 
Luta aye chashme tar gouhar Madina aane wala hai 


Qadam ban jaaye mera sar Madina aane wala hai 
Bichhuñ rah meiñ nazar bankar Madina aane wala hai 


Jo dekhe un ka naqsh e paa Khuda se wo nazar maañguñ 
Charag e dil chalooñ lekar Madina aane wala hai 


Karam un ka chala yuñ dil se kehta raahe Taiba meiñ 
Dil e muztar tasalli kar Madina aane wala hai 


Nichhaawar haiñ Madina ki Ye mera dil meri aañkheiñ 
Nichhaawar huñ Madina par Madina aane wala hai 


Ilahi maiñ Talabgaare Fana hooñ Khaak e Taiba meiñ 
Ilahi kar nisaar e dar Madina aane wala hai 


Madina ko chalaa maiñ be niyaaz-e-rehbar e manzil 
Rahe Taiba hai khud rehbar Madina aane wala hai 


Mujhe kheeñche liye jaata hai shauq e koocha e jaanaañ 
Khiñcha jaata huñ maiñ yaksar Madina aane wala hai 


Wo chamka Gumbade Khazra wo Shehr e pur ziya aaya 
Dhale ab noor meiñ paikar Madina aane wala hai 


Talabgaar e Madina tak Madina khud hi aajaaye 
Tu duniya se kanaara kar Madina aane wala hai 

















Madina aagaya ab der kya hai sirf itni si 
Tu khaali kar ye dil ka ghar Madina aane wala hai 


Falak shaayad zameen par reh gaya khaak e guzar ban kar 
Bichhe haiñ raah meiñ Akhtar Madina aane wala hai 


Qamar aaya hai shaayad un ke talwoñňñ ki ziya lene 
Bichha hai chaand ka bistar Madina aane wala hai 


Mohammed ke gadaa kuchh farsh waale hi nahiñ dekho 
Wo aata hai shahe khaawar Madina aane wala hai 


Gubaar e Raahe anwar kis qadar pur noor hai AKHTAR 
Tani hai noor ki chaadar Madina aane wala hai 


TERE DAMAN E KARAM MAIÑ 


Tere daaman e karam meiñ jise neend aa gayi hai 
Jo fanaa na hogi aisi usey zindagi mili hai 


Mujhe kya padi kisi se karooñ arz mudda’'a maini 
Meri lau to bas unhiňñ ke dare jood se lagi hai 


Wo jahaan bhar ke daataa mujhe pher denge khaali 
Meri Tauba aye khuda! ye mere nafs ki badi hai 


Jo paye sawaal aaye mujhe dekh kar ye bole 
Isey chain se sulaao ke ye banda e Nabi hai 


M aiñ marooñ to mere maula ye malaaika sekeh deiñ 
Koi is ko mat jagaana abhi aañkh lag gayi hai 


M aiñ Gunaahgaar hooñ aur bade martaboñ ki khwaahish 
Tu magar kareem hai, khu teri banda parwari hai 


Teri yaad thapki dekar mujhe ab shaha sulaade 
Mujhe jaagte huwe yuñ badi der ho gayi hai 














Aye Naseem e kuwe jaanaañ zara sooye bad naseebaañ 
Chali aa khuli hai tujh pe jo hamari be kasi hai 


Tera dil shikasta AKHTAR isi intezaar meiñ hai 
Ke abhi nawed e waslat tere dar se aa rahi hai 


FURQAT E TAIBA KI WEHSHAT 
DIL SEJAAYE KHAIR SE 


Furqat e Taiba ki wehshat dil se jaaye Khair se 
Maiñ Madina ka chalooñ wo din phir aaye Khair se 


Dil meiñ hasrat koi baaqi reh na jaaye Khair se 
Raahe Taiba meiñ mujhe yuñ maut aaye Khair se 


Mere din phir jaayeñ Ya Rab! Shab wo aaye Khair se 
Dil meiñ jab maahe Madina ghar banaaye Khair se 


Raat meri din baney un ki liqaaye Khair se 
Qabr meiñ jab un ki tal'at jagmagaaye Khair se 


Haiñ Gani ke dar pe hum bistar jamaaye Khair se 
Khair ke taalib kahaañ jaayeňge jaaye Khair se 


Wo khiraam e naaz farmaayeiñ jo paaye Khair se 
Kya bayaañ wo zindagi ho dil jo paaye Khair se 


Mar ke bhi dil se na jaaye ulfat e baag e Nabi 
Khuld meiñ bhi baag e jaanaañ yaad aaye Khair se 


Ranj o gam hoñ be nishaañ aaye bahaar e be khizaañ 
Mere dil meiñ baage jaanaañ ki hawaa e Khair se 


Intezaar un se kahe hai ba zubaan e chashm e nam 
Kab Madina maiñ chalooñ kab tu bulaaye Khair se 


Furqat e Taiba ke haathoñ jeete ji murda huwe 
Maut, Ya Rab! hum ko taiba meiñ jilaaye Khair se 

















Zinda baad aye aarzu e baag e Taiba Zinda baad 
Tere dum se hain Zamaane ke sataaye Khair se 


Najdiyon ki cheera dasti ya Ilahi! Taabakey 
Ye balaa e Najdiya Taiba se jaaye Khair se 


Jhaank lo Aankhon meini un ki hasrat-e-Taiba liye 
Zaair-e-Taiba ziya e Taiba laaye Khair se 


Sang e dar se aa miley Taiba meiñ ab to ja miley 
Aa gaye dar pe tere, tere bulaaye Khair se 


Gosh bar Aawaaz hoñ qudsi bhi us ke geet par 
Baag-e Taiba meiñ jao AKHTAR gungunaaye Khair se 


APNE RINDOÑ KI ZIYAAFAT KIJIYE 


Apne rindoñ ki ziyaafat Kijiye 
Jaam e Nazzara Inaayat Kijiye 


Saqi e Kausar duhaai Aap ki 
Sokhta jaanoñ pe Rehmat kijiye 


Dijiye meri Mohabbat ko hawaa 
Is taraf Chashm e Mohabbat Kijiye 


Qaid egam mañ khush rahooñ maiñ umr bhar 
Y UD Giraftaar e Mohabbat kijiye 


Khud ko bhooluñ aap ki ulfat meiňñ maini 
Mujh ko yuñ madhosh e ulfat kijiye 


Kijiye apna mahez apna mujhe 
Qata meri sab se nisbat kijiye 


Dar'a ho Taiba se ye najdi balaa 
Ya Rasoolallaah e Ujlat Kijiye 














Maang lijey Khaak e Taiba meiñ jagah 
Khaak meiñ Saamaan e Ishrat Kijiye 


Un pe marna hai dawaam e Zindagi 
Maut se phir kyuñ na ulfat Kijiye 


Un pe mar jaane ki Rakhiye Aarzu 
Yuñ Sadaa Jeene ki Soorat Kijiye 


Zulmaton meiňñ Roshni ke Waaste 
Daag e Seena ki Hifaazat Kijiye 


Tez Keejey seena e najdi ki aag 
Zikr e Aayat e Walaadat Kijiye 


Intezaar e Jaan e Jaañ hai Jaan ko 
Ya Rasoolallaah &i kasrat Kijiye 


Gaus e Aazam aap se fariyad hai 
Dastageeri Mere Hazrat Kijiye 


Rehlat--AKHTAR ka Hangaam aagaya 
Saaya e Rehmat meiñ Rukhsat Kijiye 


FARISHTE JIS KE ZAAIR HAIÑ 


Farishte Jis ke Zaair haiñ Madine meiñ wo Turbat hai 
Ye wo Turbat hai jis ko Arsh e Aazam par fazeelat hai 


Bhalaa dasht e Madina se chaman ko koi nisbat hai 
Madine ki Faza rashk e Bahaar e Baag e Jannat hai 


Madina Gar Salaamat hai to phir sab kuchh Salaamat hai 
Khuda rakhe Madine ko isi ka dum Ganeemat hai 


Madina aisa Gulshan hai jo har gulshan ki zeenat hai 
Bahaar e Baag e Jannat bhi Madine ki badaulat hai 

















Madina chhord kar sair e jinaañ ki kya zuroorat hai 
Ye Jannat se bhi behtar hai ye jeete ji ki jannat hai 


M adina chhord kar Jannat ki khushboo mil nahiñ sakti 
Madine se Mohabbat hai to Jannat ki zamaanat hai 


Zameñ par wo Mohammed chain wo Ahmed eAasmaanoñ meiñ 
Yahaañ bhi un ka charcha hai Wahaañ bhi un ki midhat hai 


Yahaañ bhi Un ki chalti hai wahaañ bhi Un ki chalti hai 
Madina Rajdhaani hai do Aalam par hukoomat hai 


Gazab hi kar diya AKHTAR Madine se chale aaye 
Ye wo Jannat hai jis ki Arsh waaloñ ko bhi hasrat hai 


Madina chhord kar AKHTAR bhalaa kyuñ jaayeñ jannat ko 
Ye Jannat kya har ek ne'amat Madine ki badaulat hai 


MERE ALLAH KE NIGAAR SALAAM 


Mere Allah ke nigaar Salaam 
Dast e Qudrat ke Shaah Kaar Salaam 


Donoñ Aalam ke tajdaar Salaam 
Jaane har jaano jaandaar Salaam 


Nakhat e har chaman hazaar Salaam 
Jaan-e-har bulbul Hazaar Salaam 


Khaak e Taiba baney meri hasti 
Arz karta hai khaaksaar Salaam 


Phir Madine meiñ kab bulaaoge 
Tum se kehta hai Intezaar Salaam 


Mujh ko Zaalim pe ikhtiyaar nahiñ 
Tum to rakhte ho ikhtiyaar Salaam 














Khuld kehti hai yuñ Madine se 
Tujh pe aye khuld ki bahaar Salaam 


Motiyoň ko sajaa ke palkoñ par 
Kehti hai chashm e A shkbaar Salaam 


Apni ulfat ka aisaa jaam pila 
Jis ka badhta rahe khumaar Salaam 


Dil ki dhadkan Tumhaari yaad baney 
Har nafas tum pe be shumaar Salaam 


Teri Khaatir Zaleel hona hai 
Meri Izzat mere waqaar Salaam 


Apne AKHTAR ka lo Salaam Shaha 
Tum pe aye jaan aye Qaraar Salaam 


AYE SABA LEJA MADINE KO PAYAAM 


Aye Saba le ja Madine ko payaam 
Arz karde un se baa sad Ehteraam 


Aye M akeen e Gumbad e Khazra Salaam 
Aye Shakeb e har dil e Shaida Salaam 


AD Madine meñn mujhe bulwaaiye 
Apne bekas par karam farmaaiye 


Bulbul e bey par pe ho jaaye karam 
Aashiyanash deh ba Gulzaar e Haram 


Hind ka jungle mujhe bhaata nahiñ 
Bas gavi A ankhon mein Taiba ki Zameeñ 


Zindagi ke hain Madine mein mazey 
Aish jo chaahe Madine ko chaley 

















Zindagi ke hain Madine mein mazey 
Aish jo chahe Madine mein marey 


Khuld ki khaatir Madina chhord dun 
Eiñ khayalast o muhalast o Junooñ 


Khuld ke taalib se keh do be gumaañ 
Taalib e Taiba ki taalib hai jinaañ 


Mujh se pehle mera dil haazir huwa 
Ardh-e-Taiba kis qadar hai dilruba 


Kitni raushañ hai yahaañ har ek shab 
Har taraf hai taabish e Maahe Arab 


Kya Madina ko Zuroorat chaand ki 
Maahe Taiba ki hai har soo chaandni 


Noor wale Saahib e Me'araaj haiñ 
Mehr o Mah in ke sabhi mohtaaj haiñ 


Aye khusha bakht erasaeAKHTARAT 
Baaz aawurdi gadaaraa bar darat 


SHAJA’AT NAAZ KARTI HAI 


Shaja'at Naaz karti hai Jalaalat Naaz karti hai 
W O Sultaan e Zamaan hain Un pe Shaukat Naaz arti hal 


Sadaagat Naaz karti hai Amaanat Naaz karti hai 
Hamiyat Naaz karti hai Murawwat Naaz Karti hai 


Shahe Khoobaañ pe har khoobi o khaslat Naaz karti hai 
Kareem aise haiñ wo un par Karaamat Naaz karti hai 


Jahaan e Husn meiñ bhi kuchh niraali shaan hai Un ki 
Nabi ke gul pe gulzaaroñ ki zeenat Naaz karti hai 














Shahenshaahe Shaheedaañ ho Anokhi Shaan wale ho 
Husain Ibne Ali tum par Shahaadat Naaz karti hai 


Bitha kar Shaana e Aqdas pe kar di Shaan do baalaa 
Nabi ke laadloň par har fazeelat naaz karti hai 


Fidaayi huñ to kis ka huñ Koi dekhe meri qismat 
Qadam par jis haseeñ ki jaan e tal'at naaz karti hai 


Khuda ke fazl seAKHTAR maiñ un ka naam lewa huñ 
Main huñ qismat pe naazaañ Mujh pe qismat naaz karti hai 


PEEROÑ KE AAP PEER HAIÑ 


Peeroñ ke Aap peer haiñ Ya Gaus Al Madad 
Ahle safaa ke meer haiñ Ya Gaus Al Madad 


Ranjo alam kaseer haiñ Ya Gaus Al Madad 
Hum Aajizo aseer haiñ Ya Gaus Al Madad 


Hum kaisejee rahe haiñ ye tum se kya kahei ñ 
Hum haiñ alam ke teer haiñ Ya Gaus AI M adad 


Teere Nazar se pher do saare alam ke teer 
Kya ye alam ke teer haiñ Ya Gaus AI M adad 


Tere hi haath laaj hai Ya Peer e Dastageer 
Hum tujh se dastageer haiñ Ya Gaus AI M adad 


Idfa sharara shar Ya Gausanal Abar 
Shar ke sharar khateer haiñ Ya Gaus AI Madad 


Kis dil se ho bayaan e be daad e Zaalimaañ 
Zaalim bade shareer haiñ Ya Gaus Al Madad 


Ahle safaa ne paayi tum se rahe Safaa 
Sab tum se mustaneer haiñ Ya Gaus AI M adad 


Sadqa Rasool e Paak ka jholi meiñ daal do 
Hum Qaadri Faqeer haiñ Ya Gaus AI M adad 

















Dil ki Sunaaye AKHTAR dil ki zubaan meini 
Kehte ye behte neer hain Ya Gaus Al Madad 


TUMHEIÑ JIS NE BHI DEKHA KEH UTHA 


Tumheiñ jis ne bhi dekha keh utha Ahmed Raza Tum ho 
jamaal e Hazrat e Ahmed Raza ka Aaina Tum ho 


Nahiñ Haamid Raza hum meiñ magar waj-he shak-e baa'i 
Khuda rakhe tumheiñ zinda mere Haamid numa Tum ho 


Tumhaare naam meiñ tum ko buzurgi ki sanad haasil 
Raza waj-he buzurgi hai Raza e Mustafa Tum ho 


Tumhaari rif'atoñ ki ibteda bhi paa nahi sakta 
ke uftaada zameen huñ maiñ bulandi ka samaa Tum ho 


Hayaat o maut waabasta tumhaare dum se haiñ donoñ 
Hamaari zindagi ho aur dushman ki qazaa tum ho 


Ye Noori chehra ye Noori adaayeiñ sab ye kehte haiñ 
Shabeeh e Gaus ho Noori Miyaañ ho aur Raza Tum ho 


Janaab e Mufti e Aazam ke Faizaan e Tajalli se 
Shabistaane Raza meiñ Khair se AKHTAR Raza Tum ho 


M UFTI E AAZAM E DEEN E KHAIRUL WARAA 


Mufti e Aazam-e deen-e Khairul Waraa 
Jalwa e Shaan e Irfaan e Ahmed Raza 


Deed e Ahmed Raza hai tumheiñ dekhna 
Zaat e Ahmed Raza ka ho tum aaina 


Kya kahooñ haq ke ho kaise tum muqtada 
M uqtadaayaañ e Haq karte haiñ iqteda 














Un ki midhat ko main kis se maangu zubaani 
Kya magaam e suraiya bataaye saraa 


Ahmed-e-N oori ke haiñ ye mazhar tamaam 
Ye haiñ Noori Miyaañ Noori har har adaa 


Noor ki mai pilaate haiñ ye roz o shab 
Jis ko peena ho aaye hai Maikhaana wa 


Haiñ bahut ilm waale bhi aur peer bhi 
Aañkhoñ dekha na un sa na kaanoñ suna 


Un ka saaya saroñ par salaamat rahe 
Muñh sadaate raheñ yuñhi dushman sadaa 


Un ke haasid pe wo dekho bijli giri 
Wo jalaa dekh kar wo jalaa wo jalaa 


Wo jaleňge hamesha jo tujh se jaleiñ 
Marke bhi dil jaloñ ko na chain aayega 


Aashiqoñ ke jigar un se thande raheiñ 
Dushmanon par rahein ban ke shakle Oazaa 


Aur hongejinhein tujh se laalach ho kuchh 
Tere AKHTAR ko kaafi hai teri Raza 


CHAL DIYETUM AANKH MEIN 


Chal diye tum aankh meiñ ashkoň ka dariya chhord kar 
Ranj e Furqat ka har ek seena meiñ shola chhord kar 


Lazzat-e-mai le gaya wo jaam o meena chhord kar 
Mera Saqi chal diya khud mai ko tishna chhord kar 


Har jigar meiñ dard apna meetha meetha chhord kar 
Chal diye wo dil meiñ apna naqsh e waala chhord kar 

















Aalam e baalaa meiñ har su marhaba ki goonj thi 
Chal diye jab tum zamaane bhar ko soona chhord kar 


Maut e aalim se bandhi hai maut e aalam be gumaañ 
Roohe aalam chal diya aalam ko murda chhord kar 


Muttaqi bankar dikhaaye is zamaane meiñ koi 
Ek mere Mufti e Aazam ka taqwa chhord kar 


Khwaab meiñ aakar dikhaao hum ko bhi aye jaañ kabhi 
Kaun si duniya basaayi tum ne duniya chhord kar 


Ek tum duniya meiñ rehkar taarik e duniya rahe 
Reh ke duniya meiñ dikhaaye koi duniya chhord kar 


Us ka aye shaahe zaman saara zamaana ho gaya 
Jo tumhaara ho gaya saara zamaana chhord kar 


Rehnumaaye Raahe Jannat hai tera naqshe qadam 
Raahe jannat tay na hogi tera rasta chhord kar 


Misl e gardooñ saaya e dast e karam hai aaj bhi 
Kaun kehta hai gaye wo be sahaara chhord kar 


Ho sakey to dekh AKHTAR baag e jannat meiñ usey 
Wo gayaa taaroñ se aage aashiyaana chhord kar 


ZEENAT E SAJJAADA O BAZM E QAZAA 
MILTA NAHIN 


Zeenat e Sajjaada o bazm e qazaa milta nahiñ 
Laal e yakta e Shahe Ahmed Raza milta nahiñ 


Wo jo apne daur ka Siddeeq tha milta nahiñ 
M ehrame Raaz e M ohammed M ustafa milta nahi ñ 


Ab charaag e dil jalaakar ho sakey to dhoondiye 
Partawe Gaus o Raza wo Mustafa milta nahiñ 














Aalimoñ ka mo'atabar wo peshwa milta nahiñ 
Jo mujassam ilm tha wo kya huwa milta nahi ñ 


Isteqaamat ka wo kohe mohkam o baala tareeñ 
Jis ke jaane se zamaana hil gaya milta nahiñ 


Chaar yaaroñ ki adayañ jis meañ theeň jalwa numaañň 
Chaar yaaroñň ka wo roshan aaina milta nahiñ 


Ek shaakhe gul nahiñ saaraa chaman andohgeeñ 
Mustafa ka andaleeb e khushnawa milta nahiñ 


Mufti e A azam ka zarra kya banaa AKHTAR Raza 
Mehfil e anjum meiñ Akhtar doosara milta nahiñ 











